CELEX: C2005/143/07
Language: lv
Date: 2005-06-11 00:00:00
Title: Tiesas spriedums (otrā palāta) 2005. gada 21. aprīlī lietā C-140/03 Eiropas Kopienu Komisija pret Grieķijas Republiku (Valsts pienākumu neizpilde — EKL 43. un 48. pants — Optiķi — Nosacījumi brīvībai veikt uzņēmējdarbību — Optikas veikalu atvēršana un vadīšana — Ierobežojumi — Pamatojums — Samērīguma princips)

11.6.2005   
            
            
               LV
            
            
               Eiropas Savienības Oficiālais Vēstnesis
            
            
               C 143/8
            
         
      TIESAS SPRIEDUMS
   
   (otrā palāta)
   2005. gada 21. aprīlī
   lietā C-140/03 Eiropas Kopienu Komisija pret Grieķijas Republiku (1)
   
   (Valsts pienākumu neizpilde - EKL 43. un 48. pants - Optiķi - Nosacījumi brīvībai veikt uzņēmējdarbību - Optikas veikalu atvēršana un vadīšana - Ierobežojumi - Pamatojums - Samērīguma princips)
   (2005/C 143/07)
   tiesvedības valoda — grieķu
   Lietā C-140/03 par prasību sakarā ar valsts pienākumu neizpildi atbilstoši EKL 226. pantam, ko 2003. gada 27. martā cēla Eiropas Kopienu Komisija (pārstāve — M. Patakija [M. Patakia]) pret Grieķijas Republiku (pārstāve — E. Skandalou [E. Skandalou]), Tiesa (otrā palāta) šādā sastāvā: palātas priekšsēdētājs K. V. A. Timmermanss [C. W. A. Timmermans], tiesneši R. Silva de Lapuerta [R. Silva de Lapuerta], K. Gulmans [C. Gulmann] (referents), P. Kūris [P. Kūris] un Dž. Arestis [G. Arestis], ģenerāladvokāts D. Ruiss-Harabo Kolomers [D. Ruiz-Jarabo Colomer], sekretāre L. Hjūleta [L. Hewlett], galvenā administratore, 2005. gada 21. aprīlī ir pasludinājusi spriedumu, kura rezolutīvā daļa ir šāda:
   
               1)
            
            
               pieņemot un piemērojot Likumu Nr. 971/79 par optiķa profesiju un optikas veikaliem, kas neļauj kvalificētam optiķim, kurš ir fiziska persona, vadīt vairāk kā vienu optikas veikalu, Grieķijas Republika nav izpildījusi pienākumus, ko tai uzliek EKL 43. pants;
            
         
               2)
            
            
               pieņemot un piemērojot Likumu Nr. 971/79 un Likumu Nr. 2646/98 par valsts sociālās aprūpes sistēmas attīstību un citiem noteikumiem, saskaņā ar kuru juridiskai personai, lai Grieķijā atvērtu optikas veikalu, ir jāizpilda šādi nosacījumi:
               
                           —
                        
                        
                           atļauja atvērt un vadīt optikas veikalu ir jāizsniedz uz licencēta optiķa — fiziskas personas vārda, personai, kurai ir izsniegta atļauja vadīt veikalu, ir jāpieder vismaz 50 % no sabiedrības akciju kapitāla un vismaz tikpat lielā apmērā jāpiedalās sabiedrības peļņas un zaudējumu sadalē, un sabiedrībai ir jābūt pilnsabiedrības vai komandītsabiedrības formā, un
                        
                     
                           —
                        
                        
                           attiecīgais optiķis var piedalīties vēl tikai vienā sabiedrībā, kurai pieder optikas veikals, ar nosacījumu, ka atļauja atvērt un vadīt veikalu tiek izsniegta uz cita licencēta optiķa vārda,
                        
                     Grieķijas Republika nav izpildījusi pienākumus, ko tai uzliek EKL 43. un 48. pants;
            
         
               3)
            
            
               Grieķijas Republika atlīdzina tiesāšanās izdevumus.
            
         
      (1)  OV C 135, 07.06.2003.